ئارۆ ۲ شەممە، جە ئه‌نقه‌ره‌، ئیزمیر، ئامه‌د، ئەسته‌نبوڵ و بوورسا، جە چوارچێۋەو ئۆپەراسیۆنو قڕکەردەی سیاسییەنە، هێزە تایبەتەکێ تورکیای هورشانکوان سەرو یانێ و بارەگێ هەدەپەی، پارێزەرێ و چالاکێ مەدەنیێ و ژمارێۋی فرێشان دەستگیرێ کەردێنێ.
ئه‌نقه‌ره‌
هامسه‌رۆكو گشتیی سه‌ندیكاو هەرمانبەرانو ته‌ندرووستی (SES) گۆنول ئه‌رده‌ن، ئه‌ندامی خانه‌نشینکریاو سەندیکاکەی ڕه‌مه‌زان تاش، سكرتێرو گشتیی سه‌ندیكاو هەرمانبەرانو هەرێمی و شارەۋانیەکان (TUMBEL-SEN) یڵماز یلدرمجی، ئه‌ندامو ڕاۋەبەری سه‌ندیكاكه‌ی ئاده‌م كایا، سه‌رۆكو ده‌سته‌و چەمداری سه‌ندیكاكه‌ی یوسف گوله‌ر، ئه‌ندامو ڕاۋەبەری وەڵینو هەدەپەی جە ئەنقەرە به‌هادر ده‌میرجان، هاوسه‌رۆكو وەڵینو هه‌ده‌په‌ی جە یه‌نیماهاله‌ مه‌هاباد ئاكن، ڕاۋەبەرو وەڵینو هه‌ده‌په‌ی جە چانكایا داود چالشر، ئه‌ندامێ هه‌ده‌په‌ی حه‌یده‌ر ئوستونداگ، زه‌كی ئشل، له‌زگین كوتوب و ئایدن كه‌له‌ش، پارێزه‌ر ئیمرا ئۆنه‌ر دەستگیرێ کریێنێ.
ئامه‌د
سەرسەبای ئارۆی مولکیە بیرتانە پارلەمانتارەو وەڵینو هەدەپەی و ئەندامە جە کۆنگرەو کۆمەڵگەی دیموکراتیکی-کەجەدەکە، دەستگیرە کریێنە و بریێنە ڕاۋەبەری ئاساییشی و دەستبەرەنە.
ئیزمیر
مه‌حفووز گوله‌ریوز ئەندام جە دەستەو ڕاۋەبەری هەدەپەی و ئه‌ندامەو ئه‌نجومه‌نو هه‌ده‌په‌ی گولای بیلیجی و زیاتر جە ٢٠ كه‌سێ تەرێ ده‌ستگیرێ کریێنێ.
ئیسته‌نبووڵ
پارێزه‌ر نیعمه‌ت ئاجار ده‌ستگیر كریا.
بوورسا
چالاکۋانێ ئاتاكان بۆزكوورت، مه‌رڤه‌ یڵدرم و ۱ کەسی تەر دەستگیرێ کریێنێ و بریێنێ ئاساییش.
